**ΘΕΜΑ : ΕΔ έργων Π-Υ άνω του 1.000.000 ευρώ**

Ημ/νία υποβολής ***12/04/2021***

**Ερώτηση :**

Σχετικά με το άρθρο 221 του 4412/16 παρ. 8α για τις επιτροπές διαγωνισμού των δημοσίων συμβάσεων έργων, σας παραθέτουμε το εξής ερώτημα,

Για τις επιτροπές διαγωνισμού για έργα πάνω από ένα εκατομμύριο, όταν δεν επαρκούν οι τεχνικοί υπάλληλοι του Φορέα, μπορεί ο Φορέας να αιτηθεί την υπόδειξη ορισμού μελών από το Δημόσιο, αυτό σημαίνει πως μπορεί ένας Δήμος να ζητήσει να οριστούν μέλη στην επιτροπή από την οικεία Τεχνική Υπηρεσία της Περιφέρειας;

Σε αυτή την περίπτωση διευκρινίζεται ότι τα μέλη αυτά είναι εγγεγραμμένα « στο μητρώο της περ. η’ της παρούσας», για ποιο μητρώο πρόκειται;

**Απάντηση :**

**Επιτροπές Διαγωνισμού Δημοσίων συμβάσεων Έργων της παρ. 8α του Άρθρου 221 του 4412/16** :

**«**Με την τροποποίηση, η επιτροπή διαγωνισμού αποτελείται από τρεις (3) τεχνικούς υπαλλήλους, κατηγορίας ΠΕ ή TE, με τους αναπληρωτές τους, οι οποίοι διαθέτουν εμπειρία, τεχνική εξειδίκευση τους και ειδικότητα που προσιδιάζει στην υπό ανάθεση κατηγορίες εργασιών, υπηρετούν στην αναθέτουσα αρχή και μόνον κατ’ εξαίρεση, εάν δεν επαρκούν οι υπάλληλοί της, η αναθέτουσα αρχή δύναται να αιτηθεί την υπόδειξη ορισμού μελών από το δημόσιο ή φορείς του ευρύτερου δημόσιου τομέα, εγγεγραμμένους στο μητρώο της περίπτωσης η’ της υπό τροποποίηση παραγράφου *(ήδη δια της υπό εξέταση τροποποίησης, περίπτωσης ζ’)* (*Γνώμη Α-45 ΕΑΑΔΗΣΥ),* είτε να προσφύγει στη διενέργεια κλήρωσης μεταξύ των εγγεγραμμένων στο Μη.Μ.Ε.Δ.

Συνεπώς οι ως άνω τεχνικοί υπάλληλοι της αναθέτουσας αρχής δεν επιλέγονται με κλήρωση, αλλά **με ορισμό** μεταξύ των υπηρετούντων στην αναθέτουσα αρχή».

**Απάντηση στο α’ ερώτημα :**

Το δημόσιο ή οι φορείς του ευρύτερου δημόσιου τομέα από τους οποίους η αναθέτουσα αρχή δύναται να αιτηθεί την υπόδειξη ορισμού μελών αφορούν στην περ. (στ’) του Άρθρου 14 του Ν. 4270/2014 (*«Αρχές δημοσ/ικής διαχείρισης κλπ.»),* ήτοι *«στ. Κεντρική Διοίκηση ή Δημόσιο ή Κράτος: περιλαμβάνει την Προεδρία της Δημοκρατίας, τα Υπουργεία και τις Αποκεντρωμένες Διοικήσεις, καθώς και τις Ανεξάρτητες Αρχές που δεν έχουν νομική προσωπικότητα. Για λόγους στατιστικής ταξινόμησης, η Βουλή των Ελλήνων περιλαμβάνεται και αυτή στην Κεντρική Διοίκηση…»*

Παραταύτα, σύμφωνα με την Γνώμη Α-45 ΕΑΑΔΗΣΥ : ***«****Περαιτέρω,* ***θα πρέπει να διευκρινισθεί η διαδικασία με την οποία ορίζονται μέλη από το δημόσιο ή φορείς του ευρύτερου δημόσιου τομέα*** *(ο τρόπος με τον οποίο γίνεται το αίτημα από την αναθέτουσα αρχή, ο τρόπος επιλογής των φορέων από τους οποίους ζητείται ο ορισμός μελών, ο αριθμός αυτών, ο χρόνος απόκρισής τους κλπ)».*

**Απάντηση στο β’ ερώτημα** **:**

Το « Μητρώο της περ. η’ της παρούσας» στο οποίο αναφέρεστε αφορά στις παλαιές διατάξεις του Νόμου και στις τροποποιημένες ήδη έγινε (**« Μητρώο** της περίπτωσης ζ’ παραγράφου), δηλ. το Μητρώο Μελών Επιτροπών Διαδικασιών Σύναψης Δημόσιων Συμβάσεων Έργων, Μελετών, Τεχνικών και Λοιπών Συναφών Επιστημονικών Υπηρεσιών (Μη.Μ.Ε.Δ.), που εγγράφονται τεχνικοί υπάλληλοι όλων των αναθετουσών αρχών ή αναθετόντων φορέων των ανεξάρτητων αρχών και της Βουλής των Ελλήνων και συστήνεται και τηρείται στη Γενική Γραμματεία Υποδομών.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***[zpapastamatis@gmail.com](mailto:zpapastamatis@gmail.com" \t "_blank)***

Τηλ. Επικοινωνίας :*6945558980*

Τέλος φόρμας